Bwe yava ewa Bobi n’agenda ewa Sipapa eyamukwata ku mukono kyokka nayo teyalwayo n’addukayo.
W’osomera bino nga Buchaman azzeemu okwaka abamu kye baayise okuzuukira.
Yeegasse ne murasita munne Disan Mubiru eyeeyita Disan Future n’Omuzungu Darlington Regna enzaalwa y’e Norway ayimbira mu Helem Band ne bakuba oluyimba olulabula abantu okukomya okuvuluga abarasita nga babayita abamenyi b’amateeka.
Balutuumye ‘‘Tonjooga’’. Buchaman eyeewanye obutaggwaamu yategeezezza nti okukuba oluyimba luno bagezaako okukyusa endowooza z’abantu ze balina ku Barasita era lunnyonnyola Rasita omutuufu y’ani n’emirandira gy’aba Ghetto kubanga abantu abasinga babalabanga abayaaye n’abazzi b’emisango olw’okusiba enviiri, okunywa enjaga n’okukola effujjo.
Wabula bagamba nti si buli muntu asiba enviiri nti murasita wabula oyo agoberera amateeka gaabwe ng’obutalya nnyama, obutayiwa musaayi n’obutalya bintu ebivaamu omusaayi era alina okukkiririza mu Katonda waabwe ayitibwa JAH RASTER FARI SELLASILE.
Yakubirizza abantu okukomya okubasosola n’okumuwagira addemu okufuna ku ssanyu.
lug_Latn lug_Latn lug_Latn lug_Latn lug_Latn lug_Latn